**INFORMACIJA APIE ATLIEKŲ TVARKYMĄ ROKIŠKIO RAJONO SAVIVALDYBĖJE 2022 M.**

Dvinarės rinkliavos už komunalinių atliekų surinkimą ir jų sutvarkymą administratoriaus UAB Panevėžio regiono atliekų tvarkymo centro (PRATC) pateiktais duomenimis, 2022 m. vietinės rinkliavos mokėtojų Rokiškio rajone buvo: fizinių asmenų – 18593, juridinių asmenų – 461, sodų paskirties objektų – 1119, garažų paskirties objektų – 1345. Bendra vietinės rinkliavos priskaityta suma – 1064221,45 Eur, apmokėta suma – 1011142,21 Eur, laikotarpio pabaigoje nesumokėta suma – 53079,24 Eur, 2022 metų priskaitymo ir apmokėjimo santykis – 95,01 proc.

 2022 metais Rokiškio rajone surinkta ir atliekų tvarkytojams perduota 5213,80 t mišrių komunalinių atliekų, 323,06 t biologiškai nesuyrančių (kapinių) atliekų, 15,84 t augalinės kilmės maisto atliekų. Surinkta 1007,641 t komunalinių atliekų sraute susidarančių pakuočių bei popieriaus atliekų.

2022 m. iš viso surinkta 138,37 t tekstilės atliekų. Pavojingos ir tekstilės atliekos surenkamos didelių gabaritų atliekų surinkimo aikštelėse Donelaičio g. 16, Rokiškio m., ir Pandėlio viensėdyje Pandėlio sen., kurios priklauso UAB Panevėžio regiono atliekų tvarkymo centrui. Rokiškio DGASA surinkta 67,41 t tekstilės atliekų, Pandėlio DGASA surinkta 16,49 t tekstilės atliekų, konteinerinėse aikštelėse surinkta 54,47 t tekstilės atliekų.

Bešeimininkių atliekų tvarkymas 2022 metais kainavo 4918 Eur. 2022 metais Rokiškio rajone surinkta 37,477 t bešeimininkių atliekų: didžiųjų atliekų – 29,360 t, naudotų padangų – 3,177 t, mišrių komunalinių atliekų – 0,500 t bei mišrių statybos ir griovimo atliekų – 4,440 t.

Rokiškio rajono savivaldybės administracija kartu su UAB Panevėžio regiono atliekų tvarkymo centru įgyvendina projektą „Panevėžio regiono komunalinių atliekų tvarkymo infrastruktūros plėtra“, kurio metu bus išplėsta Rokiškio didelių gabaritų atliekų surinkimo aikštelė, joje įrengtas mainų punktas. Mainų punktas taip pat bus įrengtas ir Pandėlio didelių gabaritų atliekų surinkimo aikštelėje.

**Viešosios komunalinių atliekų tvarkymo paslaugos užtikrinimas**

|  |  |  |  |  |  |  |  |
| --- | --- | --- | --- | --- | --- | --- | --- |
| Gyventojų aglomeracija | Gyventojų skaičius, vnt. | Gyventojų skaičius, kuriems teikiama paslauga, vnt. | Gyventojų skaičius, kuriems teikiama paslauga, proc. | Įregistruotų ūkio subjektų skaičius, vnt. | Ūkio subjektų skaičius, kuriems teikiama paslauga, vnt. | Ūkio subjektų skaičius, kuriems teikiama paslauga, proc. | Daugiabučiuose namuose gyvenančių gyventojų skaičius, vnt. |
| Miestuose nuo 1000 iki 50000 gyv.  | 14766 | 14656 | 99,28 | 13877 | 10849 | 78,18 | 9834 |
| Miesteliuose nuo 500 iki 3000 gyv. | 3845 | 3804 | 98,93 | 3254 | 2350 | 72,22 | 1112 |
| Miesteliuose mažiau nei 500 gyv. | 10874 | 10584 | 97,33 | 14690 | 10768 | 73,30 | 966 |
| **Iš viso** | **29485** | **29047** | **98,51** | **31825** | **23967** | **75,32** | **11932** |

**Viešosios komunalinių atliekų tvarkymo paslaugos plėtros užduočių užtikrinimas**

|  |  |  |  |
| --- | --- | --- | --- |
|  | Daugiabučių gyvenamųjų namų butų savininkai | Vieno ir dviejų butų gyvenamųjų namų butų savininkai | Sodų paskirties objektų savininkai |
|  | Iš viso, vnt. | Teikiama paslauga, vnt. | Teikiama paslauga, proc. | Iš viso, vnt. | Teikiama paslauga, vnt. | Teikiama paslauga, proc. | Iš viso, vnt. | Teikiama paslauga, vnt. | Teikiama paslauga, proc. |
| Miestuose nuo 1000 iki 50000 gyv. | 5615 | 5602 | 99,77 | 2249 | 2233 | 99,29 | 373 | 371 | 99,46 |
| Miesteliuose nuo 500 iki 3000 gyv. | 689 | 688 | 99,85 | 1218 | 1210 | 99,34 | 31 | 0 | 0 |
| Miesteliuose mažiau nei 500 gyv. | 755 | 754 | 99,87 | 6300 | 6265 | 99,44 | 732 | 731 | 99,86 |

|  |  |  |  |
| --- | --- | --- | --- |
|  | Garažų paskirties objektų savininkai | Nekilnojamojo turto objektų savininkai, kurie yra juridiniai asmenys | Neišvardintų nekilnojamojo turto objektų savininkai, kurie yra juridiniai asmenys |
|  | Iš viso, vnt. | Teikiama paslauga, vnt. | Teikiama paslauga, proc. | Iš viso, vnt. | Teikiama paslauga, vnt. | Teikiama paslauga, proc. | Iš viso, vnt. | Teikiama paslauga, vnt. | Teikiama paslauga, proc. |
| Miestuose nuo 1000 iki 50000 gyv. | 985 | 984 | 99,90 | 94 | 92 | 97,87 | 252 | 249 | 98,81 |
| Miesteliuose nuo 500 iki 3000 gyv. | 136 | 136 | 100 | 69 | 69 | 100 | 129 | 129 | 100 |
| Miesteliuose mažiau nei 500 gyv. | 325 | 325 | 100 | 79 | 79 | 100 | 114 | 114 | 100 |

**Komunalinių atliekų naudojimas/šalinimas**

|  |  |  |  |  |  |  |
| --- | --- | --- | --- | --- | --- | --- |
| Viso surinkta komunalinių atliekų, t | Perdirbta/ panaudota pakartotinai komunalinių atliekų, t | Perdirbta/ panaudota pakartotinai komunalinių atliekų, proc. | Sudeginta komunalinių atliekų, t | Sudeginta komunalinių atliekų, proc. | Pašalinta komunalinių atliekų, t | Pašalinta komunalinių atliekų, proc. |
| 7803,449 | 4294,243 | 55,03 | 2184,653 | 27,99 | 1324,563 | 16,97 |

**Komunalines atliekas surenkančios įmonės**

|  |  |
| --- | --- |
| Atliekų tvarkytojo pavadinimas | Surenkamų atliekų pavadinimas |
| AB „Rokiškio komunalininkas“ | Mišrios komunalinės atliekosDidžiosios atliekosStatybos ir griovimo atliekosPadangų atliekosBešeimininkės atliekos |
| UAB „Ekonovus“ | Tekstilės atliekosAugalinės kilmės maisto atliekosPopieriaus atliekosStiklo atliekosPlastiko atliekos |
| AB „Panevėžio specialusis autotransportas“ | Kitos biologiškai nesuyrančios (kapinių) atliekos |

**Atskirų komunalinių atliekų srautų surinkimo priemonės ir kiekis**

|  |  |  |  |  |  |  |
| --- | --- | --- | --- | --- | --- | --- |
| Atliekos pavadinimas | Atliekos kodas | Surinkta konteineriuose, t | Surinkta didelių gabaritų atliekų surinkimo aikštelėse, t | Surinkta apvažiuojant atliekų turėtojus (maišai, betaris surinkimas), t | Surinkta kitomis priemonėmis (papildančios sistemos, kita), t | Visas surinktas kiekis, t |
| Biologiškai suyrančios atliekos | 20 02 01 | 15,840 | 138,990 | 0 | 5,000 | 159,830 |
| Biologiškai suyrančios virtuvių ir valgyklų atliekos | 20 01 08 | 0 | 0 | 0 | 35,666 | 35,666 |
| Maistinis aliejus ir riebalai | 20 01 25 | 0 | 0 | 0 | 48,083 | 48,083 |
| Popierius ir kartonas | 20 01 01 | 111,140 | 22,788 | 0 | 0 | 133,928 |
| Plastikai | 20 01 39 | 114,820 | 10,641 | 0 | 0 | 125,461 |
| Stiklas | 20 01 99 | 401,700 | 16,084 | 0 | 0 | 417,784 |
| Kitaip neapibrėžtos frakcijos | 20 01 99 | 379,981 | 0 | 0 | 0 | 379,981 |
| Pakuotės, kuriose yra pavojingų cheminių medžiagų likučių arba kurios yra jomis užterštos | 15 01 10\* | 0 | 1,493 | 0 | 0 | 1,493 |
| Tekstilės gaminiai | 20 01 11 | 54,470 | 83,900 | 0 | 0 | 138,370 |
| Kitos biologiškai nesuyrančios atliekos | 20 02 03 | 323,060 | 0 | 0 | 0 | 323,060 |
| Mišrios komunalinės atliekos | 20 03 01 | 5213,800 | 0 | 0 | 0 | 5213,800 |
| Gatvių valymo liekanos | 20 03 03 | 0 | 0 | 8,780 | 0 | 8,780 |
| Didžiosios atliekos | 20 03 07 | 0 | 485,146 | 111,080 |  | 596,226 |
| Popieriaus ir kartono pakuotė | 15 01 01  | 0 | 0,100 | 0 | 0 | 0,100 |
| Dažai, rašalas, klijai ir dervos, kuriose yra pavojingų cheminių medžiagų | 20 01 27\* | 0 | 4,400 | 19,200 | 0 | 5,446 |
| Plovikliai, kuriuose yra pavojingų cheminių medžiagų | 20 01 29\* | 0 | 0,096 | 0 | 0 | 0,096 |
| Baterijos ir akumuliatoriai, nenurodyti 20 01 33 | 20 01 34 | 0 | 0 | 0 | 0,578 | 0,578 |
| Stambi įranga (bent vienas išmatavimų didesnis nei 50 cm) | 20 01 36 04 | 0 | 14,485 | 6,856 | 24,300 | 45,641 |
| Smulki IT ir telekomunikacijų įranga (nė vienas iš išorinių išmatavimų neviršija 50 cm) | 20 01 35 06\* | 0 | 0,206 | 0,489 | 0,757 | 1,452 |
| Nenaudojama įranga, kurioje yra chlorfluorangliavandenilių | 20 01 23\* | 0 | 22,405 | 0 | 36,483 | 58,888 |
| Baterijos ir akumuliatoriai | 20 01 33\* | 0 | 0,111 | 0  | 0,009 | 0,120 |
| Smulki įranga (nė vienas iš išorinių išmatavimų neviršija 50 cm) | 20 01 36 05 | 0 | 4,814 | 2,059 | 17,723 | 24,596 |
| Dienos šviesos lempos | 20 01 21 01\* | 0 | 0,553 | 0,104 | 1,369 | 2,026 |
| Kitos atliekos, kuriose yra gyvsidabrio | 20 01 21 02\* | 0 | 0 | 0,001 | 0 | 0,001 |
| Smulki IT ir telekomunikacijų įranga (nė vienas iš išorinių išmatavimų neviršija 50 cm) | 20 01 36 06 | 0 | 0,772 | 0,070 | 3,559 | 4,401 |
| Ekranai, monitoriai ir įranga, kurioje yra ekranų, kurių paviršiaus plotas didesnis nei 100 cm2 | 20 01 35 02\* | 0 | 13,496 | 22,916 | 36,226 | 72,638 |
| Temperatūros keitimo įranga | 20 01 35 01\* | 0 | 0,103  | 0 | 0,526 | 0,629 |
| Stambi įranga (bent vienas išmatavimų didesnis nei 50 cm) | 20 01 35 04\* | 0 | 0,093 | 0,474 | 0,648 | 1,218 |
| Smulki įranga (nė vienas iš išorinių išmatavimų neviršija 50 cm) | 20 01 35 05\* | 0 | 0 | 3,157 | 0 | 3,157 |
| **Iš viso** |  | **6614,811** | **820,676** | **157,035** | **210,927** | **7803,449** |

**Būtinosios su komunalinių atliekų tvarkymu susijusios sąnaudos**

Apmokėjimo už paslaugas savivaldybėje forma – RINKLIAVA

Bendra būtinųjų su komunalinių atliekų tvarkymu susijusių sąnaudų dalis savivaldybės teritorijoje, proc.:

|  |  |
| --- | --- |
| mišrių (po pirminio rūšiavimo likusių) komunalinių atliekų surinkimo ir vežimo, įskaitant perkrovimo įrenginių eksploatavimą, sąnaudos;  | 30 |
| mišrių (po pirminio rūšiavimo likusių) komunalinių atliekų apdorojimo ir šalinimo sąnaudos, įskaitant mokestį už aplinkos teršimą sąvartyne šalinamomis komunalinėmis atliekomis, sąvartynų eksploatavimo sąnaudos, įskaitant atidėjinius sąvartynui uždaryti rekultivuoti ir prižiūrėti po uždarymo;  | 32 |
| į mišrias komunalines atliekas patekusių antrinių žaliavų atskyrimo nuo mišrių komunalinių atliekų ir kitos tvarkymo sąnaudos, išskyrus tas sąnaudas, kurias teisės aktų nustatyta tvarka apmoka gamintojai ir importuotojai;  | 0 |
| didelių gabaritų atliekų surinkimo aikštelių eksploatavimo sąnaudos, išskyrus tas sąnaudas, kurias teisės aktų nustatyta tvarka privalo apmokėti gamintojai ir importuotojai;  | 16 |
| į komunalines atliekas patekusių pavojingų buitinių (buityje susidarančių) atliekų, didelių gabaritų atliekų, buityje susidarančių elektros ir elektroninės įrangos atliekų surinkimo apvažiavimo būdu ir tvarkymo sąnaudos, išskyrus tas atliekų tvarkymo sąnaudas, kurias teisės aktų nustatyta tvarka privalo apmokėti gamintojai ir importuotojai;  | 0 |
| biologiškai skaidžių atliekų rūšiuojamojo surinkimo ir (ar) tvarkymo sąnaudos;  | 1 |
| kompostavimo aikštelių eksploatavimo sąnaudos;  | 2,3 |
| kitų komunalinių atliekų (maisto atliekų, tekstilės atliekų ir kitų) rūšiuojamojo surinkimo ir (ar) tvarkymo sąnaudos;  | 3,1 |
| netinkamų eksploatuoti uždarytų sąvartynų priežiūros po uždarymo sąnaudos;  | 0,2 |
| komunalinių atliekų tvarkymo infrastruktūros atnaujinimo sąnaudos;  | 0 |
| visuomenės švietimo ir informavimo komunalinių atliekų tvarkymo klausimais sąnaudos, išskyrus tas visuomenės švietimo ir informavimo sąnaudas, kurias apmoka gamintojai ir importuotojai Lietuvos Respublikos atliekų tvarkymo įstatymo ir Lietuvos Respublikos pakuočių ir pakuočių atliekų tvarkymo įstatymo nustatyta tvarka;  | 0,1 |
| komunalinių atliekų tvarkymo sistemos administravimo sąnaudos (pavyzdžiui, komunalinių atliekų tvarkymo sistemos administratoriaus (toliau – Administratorius) darbuotojų atlyginimų, biuro eksploatavimo, kuro, įmokos apskaičiavimo, sąskaitų išrašymo, įmokų surinkimo sąnaudos);  | 12,5 |
| į būtinąsias sąnaudas įtraukiamos Administratoriaus apskaičiuotos sąnaudos, turėtos organizuojant komunalinių atliekų tvarkymą regioniniu principu, kai komunalinių atliekų tvarkymas savivaldybėje organizuojamas šiuo būdu;  | 2,8 |
| **VISO** | **100** |

**Išlaidos**

|  |  |
| --- | --- |
| Vidutinės atliekų tvarkymo išlaidos, tenkančios namų ūkiui per mėnesį, Eur/1 namų ūkiui /mėn.  | 5,30 |
| Išlaidos, tenkančios namų ūkiui daugiabutyje, Eur/1 namų ūkiui /mėn | 6,16 |
| Išlaidos, tenkančios namų ūkiui individualiame name, Eur/1 namų ūkiui /mėn | 4,43 |
| Vidutinės atliekų tvarkymo išlaidos, tenkančios gyventojui per mėnesį, Eur/1 gyv./mėn.  | 1,76 |
| Išlaidos, tenkančios daugiabutyje gyvenančiam gyventojui, Eur/1 gyv./mėn. | 2,05 |
| Išlaidos, tenkančios individualiame name gyvenančiam gyventojui, Eur/1 gyv./mėn. | 1,47 |

**Lyginamasis atliekų svoris**

|  |  |
| --- | --- |
| Vidutinis suspaustų mišrių komunalinių atliekų lyginamasis svoris, t/m3 | 0,3 |
| Vidutinis nesuspaustų mišrių komunalinių atliekų lyginamasis svoris, t/m3 | 0,15 |
| Nesuspaustų mišrių komunalinių atliekų iš daugiabučių namų lyginamasis svoris, t/m3 | 0,12 |
| Nesuspaustų mišrių komunalinių atliekų iš individualių namų lyginamasis svoris, t/m3 | 0,18 |

**KOMUNALINIŲ ATLIEKŲ TVARKYMO SISTEMOS ADMINISTRAVIMAS ROKIŠKIO RAJONO SAVIVALDYBĖJE 2022 M.**

UAB Panevėžio regiono atliekų tvarkymo centras, vykdydamas įsipareigojimus bei savivaldybės pavestas funkcijas užtikrinti komunalinių atliekų tvarkymo paslaugos visuotinumą ir prieinamumą, pagal Rokiškio rajono savivaldybės Vietinės rinkliavos už komunalinių atliekų surinkimą iš atliekų turėtojų ir atliekų tvarkymą (toliau – Vietinė rinkliava) nuostatus, įsigaliojusius nuo 2018 m. sausio 1 d., užtikrino kokybiškų komunalinių atliekų surinkimo ir tvarkymo paslaugų teikimą ir kontrolę bei regiono komunalinių atliekų tvarkymo sistemos sąnaudų padengimą atliekų turėtojų mokamos privalomos įmokos (vietinės rinkliavos) lėšomis.

UAB Panevėžio regiono atliekų tvarkymo centro Rinkliavų administravimo ir kontrolės padalinio (toliau – Rinkliavų padalinys) veikla administruojant Vietinę rinkliavą, įskaitant savivaldybės atliekų turėtojų registro tikslinimą ir jo aktualumo užtikrinimą, lėmė ir 2022 m. paaugusį apmokestintų atliekų turėtojų (nekilnojamojo turto objektų) skaičių bei Vietinės rinkliavos priskaitymo padidėjimą, išaugusį einamojo laikotarpio priskaitytų lėšų surinkimą ir ankstesnių laikotarpių nesumokėtos lėšų dalies sumokėjimą. Vietinės rinkliavos mokėtojų skaičius ir jo pokytis matomas 1 paveiksle.

*1 pav. Vietinės rinkliavos mokėtojų skaičius 2018 m.-2022 m.*

Priskaityta ir sumokėta Vietinė rinkliava nuo rinkliavos įvedimo 2018 m. sausio 1 d., pateikta 1 lentelėje.

1 lentelė. Vietinės rinkliavos surinkimas

|  |  |  |  |  |
| --- | --- | --- | --- | --- |
| **Laikotarpis** | **Priskaityta suma (įskaitant lengvatas),Eur** | **Sumokėta suma (minusuojant grąžinimus), Eur** | **Laikotarpio priskaitymo ir apmokėjimo santykis** | **Nesumokėta suma laikotarpio pabaigoje, Eur** |
| 2018 I | 161 877,94 | 94 865,20 | 58,60 | 67012,74 |
| 2018 II | 166 787,90 | 178 801,35 | 107,20 | -12013,45 |
| 2018 III | 173 753,63 | 119 026,56 | 68,50 | 54727,07 |
| 2018 IV | 178 064,82 | 161 454,70 | 90,67 | 16610,12 |
| **2018** | **680484,29** | **554147,81** | **81,43** | **126336,48** |
| 2019 I | 183 668,17 | 62 364,23 | 33,95 | 121303,94 |
| 2019 II | 172 960,87 | 313 296,96 | 181,14 | -140336,09 |
| 2019 III | 173 056,18 | 129 502,40 | 74,83 | 43553,78 |
| 2019 IV | 177 214,48 | 141 519,36 | 79,86 | 35695,12 |
| **2019** | **706899,70** | **646682,95** | **91,48** | **60216,75** |
| 2020 I | 196760,14 | 143676,40 | 73,02 | 53083,74 |
| 2020 II | 169246,58 | 298035,74 | 176,10 | -128789,16 |
| 2020 III | 169675,96 | 155736,41 | 91,78 | 13939,55 |
| 2020 IV | 176226,80 | 137444,89 | 77,99 | 38781,91 |
| **2020** | **711909,48** | **734893,44** | **103,23** | **-22983,96** |
| 2021 I | 189396,46 | 307236,67 | 162,22 | -117840,21 |
| 2021 II | 175732,60 | 183835,13 | 104,61 | -8102,53 |
| 2021 III | 172518,35 | 138095,40 | 80,05 | 34422,95 |
| 2021 IV | 179785,43 | 105481,75 | 58,67 | 74303,68 |
| **2021** | **717432,84** | **734648,95** | **102,40** | **-17216,11** |
| 2022 I | 281719,50 | 398451,11 | 141,44 | -116731,61 |
| 2022 II | 258600,27 | 258185,30 | 99,84 | 414,97 |
| 2022 III | 258859,62 | 189330,80 | 73,14 | 69528,82 |
| 2022 IV | 265042,06 | 165175,00 | 62,32 | 99867,06 |
| **2022** | **1064221,45** | **1011142,21** | **95,01** | **53079,24** |
| **Nuo vietinės rinkliavos įvedimo 2018-01-01** | **3880947,76** | **3681515,36** | **94,86** | **199432,40** |

Laikotarpių lyginamieji duomenys rodo padidėjusį Vietinės rinkliavos priskaitymą bei apmokėjimo rezultatą.

*2 pav. Rokiškio r. sav. Vietinės rinkliavos apmokėjimas 2018-2022 m., Eur*

2 paveiksle yra pateiktas surinktos Vietinės rinkliavos sumos didėjimas ir jos santykis su priskaityta suma. Priskaityta suma, lyginant su 2021 m., padidėjo 346 788,61 Eur dėl nuo 2022 m. sausio 1 d. padidėjusių įkainių Rokiškio r. už komunalinių atliekų surinkimą ir tvarkymą bei atliekų turėtojų registrų tikslinimo pagal aktualius Nekilnojamojo turto registro duomenis. Per 2022 m. buvo surinkta 1 011 142,21 Eur Vietinės rinkliavos iš 1 064 221,45 Eur priskaitytos sumos. 2022 m. priskaitymo ir apmokėjimo santykis – 95,01 %.

2022 m. masiniu būdu išsiųsti 18 131 vnt. mokėjimo pranešimai už gyvenamosios paskirties objektus visiems Rokiškio rajono gyvenamosios paskirties pastatų savininkams, už sodo paskirties objektus – 1 104 vnt., už garažų paskirties – 1 301 vnt. Juridiniams asmenims mokėjimo pranešimai (461 vnt.) siunčiami kas mėnesį.

2022 m. buvo vykdomi fizinių ir juridinių asmenų skolų prevencijos veiksmai: teikiama informacija apie Vietinę rinkliavą, fiziniams ir juridiniams asmenims padaliniuose, elektroniniu paštu bei telefonu buvo teikiamos konsultacijos, derinami įsiskolinimai, atliekami nekilnojamojo turto objektų ploto, paskirties tikslinimai ir pertvarkymai, tikslinami jų kontaktiniai duomenys, atliekami skolų perskaičiavimai pagal aktualius registrų duomenis, raginama apmokėti Vietinę rinkliavą pagal pateiktus mokėjimo pranešimus.

Ikiteisminio skolų išieškojimo proceso metu 2022 m. buvo formuojami ir siunčiami individualūs įspėjimai ir kiti dokumentai informuojantys apie skolą. Ikiteisminio skolų išieškojimo veiksmais nepasiektą skolos grąžinimą sekė teisminis skolų išieškojimas ir priverstinis vykdymas. Dėl priverstinio skolų išieškojimo 2022 m. Rinkliavų padalinys nuolat bendradarbiavo su advokatais teikiant ir tikslinant duomenis apie skolininkus.

2019 m. patvirtinto Vietinės rinkliavos už komunalinių atliekų surinkimą ir tvarkymą skolų išieškojimo tvarkos aprašo (toliau – Skolų tvarka) pagrindu vykdant skolų išieškojimo veiklą sisteminami skolų rodikliai. Einamųjų, priteistų, tačiau dar nepadengtų bei išieškomų skolų suma 2022 m. pabaigoje siekia 199 432,40 Eur.

2022 m., vykdant juridinių asmenų atsiskaitymų kontrolę ir skolų prevenciją, visiems Rokiškio r. juridiniams asmenims buvo išsiųsti skolų suderinimo aktai. Periodiškas mokėtinų sumų suderinimas padeda kontroliuoti juridinių asmenų įsiskolinimus.

 Vietinės rinkliavos skolų išieškojimo proceso duomenys pateikiami 2 lentelėje.

**2 lentelė. Vietinės rinkliavos skolų išieškojimo duomenys**

|  |  |  |
| --- | --- | --- |
| **Pavadinimas** | **Laikotarpis, m.**  | **Rokiškio r.** |
| Skolos suma laikotarpio pradžioje, Eur (skaičiuojant nuo rinkliavos įvedimo pradžios 2018-01) | 2022-01-01 | 146353,16 |
| Skolininkų skaičius laikotarpio pradžioje, vnt. | 2022-01-01 | 4176 |
| Priskaityta per laikotarpį, Eur | 2022 | 1064221,45 |
| Apmokėta per laikotarpį, Eur | 2022 | 1011142,21 |
| Skolos suma laikotarpio pabaigoje, Eur (skaičiuojant nuo rinkliavos įvedimo pradžios 2018-01) | 2022-12-31 | 199432,40 |
| Skolininkų skaičius laikotarpio pabaigoje, vnt. | 2022-12-31 | 4070 |

2020 m. gruodžio 8 d. pasirašytas su VĮ Registru centru susitarimas dėl duomenų teikimo Nr. RD-34/2. Pagal šį susitarimą VĮ Registrų centras įsipareigoja teikti duomenis apie: Nekilnojamojo turto registre įregistruotus Panevėžio regiono savivaldybių teritorijose esančius nekilnojamojo turto objektų pasikeitimus; bankrutuojančius, bankrutavusius ar išregistruotus juridinius asmenis nuosavybės teise valdančius nekilnojamąjį turtą Panevėžio regiono savivaldybėse; mirusius asmenis, kurių nuosavybės teisės į Panevėžio regiono savivaldybių teritorijose esančius administruojamus objektus, nėra išregistruotos. Dėl susitarimo pagrindu suteiktos galimybės gauti VĮ Registro centro perduodamus duomenis apie Lietuvos Respublikos gyventojus, Rinkliavų padalinys nuolat tikslina duomenis apie mokėtojų deklaruotas gyvenamąsias vietas tam, kad mokėjimo pranešimai ir/ar kiti su Vietine rinkliava susiję dokumentai laiku pasiektų mokėtojus.

VĮ Registro centro pateikiami naujausi Gyventojų registro duomenys yra tvarkomi Rinkliavų padalinio darbuotojų: duomenys filtruojami, perkeliami į informacinę sistemą, identifikuojamos po duomenų įkėlimo atsiradusios klaidos (dėl pasikeitusių gyventojų registracijos duomenų) tikslinamas atliekų turėtojų registras individualiai analizuojant duomenų į informacinę sistemą įkėlimo metu nustatytus neatitikimus.

Būtinosios sąnaudos savivaldybės komunalinių atliekų sistemos veiklai 2022 metais siekė 845 195,89 su PVM tame skaičiuje mišrių komunalinių atliekų, tekstilės, augalinės kilmės maisto atliekų surinkimo ir transportavimo sąnaudos sudarė 278 480,29 Eur su PVM, atliekų sutvarkymo sąnaudos (be tekstilės atliekų sutvarkymo) – 434 736,06 Eur su PVM, komunalinių atliekų sistemos organizavimo sąnaudos – 131 979,54 Eur su PVM. 2022 m. patiriamos būtinosios sąnaudos ir apmokestinimo parametrų dydžiai skiriasi mažiau nei 10 proc. nuo galiojančios Vietinės rinkliavos nustatymo dienos.

2022 m. iš Rokiškio rajono savivaldybės teritorijos į Panevėžio regiono sąvartyną mišrių komunalinių atliekų buvo pristatyta 5214 t (600 t mažiau nei 2021 m.).

Biologiškai nesuyrančių (kapinių) atliekų Rokiškio r. savivaldybėje per 2022 m. buvo surinkta 332 t. (43 t mažiau nei 2021 m.).

Gyventojai tinkamai ir noriai rūšiuoja tekstilės atliekas. Šio tipo bendro naudojimo konteineriai visada yra užpildyti tekstilės atliekomis. Per 2022 m. Rokiškio r. savivaldybėje buvo surinkta 54 t tekstilės atliekų. 11 t mažiau nei 2021 m.

Augalinės kilmės maisto atliekoms skirtais bendro naudojimo konteineriais gyventojai naudojasi ne taip aktyviai kaip tekstilės atliekų konteineriais. 2022 m. Rokiškio r. savivaldybės teritorijoje iš viso buvo surinkta 15 t augalinės kilmės maisto atliekų, 2 t mažiau nei 2021 m.

Nuo 2022 m. sausio 1 d. komunalinių atliekų sraute susidarančių pakuočių bei popieriaus atliekų rūšiuojamojo surinkimo ir jų vežimo paslaugas Rokiškio r. savivaldybės teritorijoje teikia UAB „Ekonovus“. Rokiškio r. savivaldybės teritorijoje buvo surinkta 379,7 t pakuočių atliekų bei 215,1 t stiklo atliekų iš fizinių ir juridinių asmenų individualaus naudojimo konteinerių. Iš antrinių žaliavų bendro naudojimo konteinerių buvo surinkta 117 t plastiko, 105 t popieriaus ir 195 t stiklo atliekų. 2022 m. Rokiškio r. savivaldybėje, išplėtus pakuočių atliekų ir stiklo surinkimo infrastruktūrą (visi individualių valdų gyventojai buvo aprūpinti individualiomis rūšiavimo priemonėmis), žymiai pagerėjo rūšiavimo rodikliai bei įtakojo mišrių komunalinių atliekų kiekio sumažėjimą. 2022 m. buvo surinkta stiklo pakuočių atliekų 72 t daugiau, plastiko ir popieriaus pakuočių atliekų 160 t daugiau nei 2021 m.

Rinkliavų padalinys vykdė paslaugų teikėjų (AB „Rokiškio komunalininkas“, AB „Panevėžio specialus autotransportas“, UAB „Ekonovus“) teikiamų paslaugų kontrolę. Vykdydami UAB Panevėžio regiono atliekų tvarkymo centrui Vietinės rinkliavos už komunalinių atliekų tvarkymą administravimo sutartyse pavestas funkcijas, Rinkliavų padalinio atliekų tvarkymo specialistai-kontrolieriai (toliau – Kontrolieriai), atliko planinius bei neplaninius atliekų surinkimo ir jų vežimo į apdorojimo arba šalinimo įrenginius paslaugų teikimo kokybės patikrinimus. Kontrolieriai taip pat vykdė atliekų turėtojų (gyventojų ir juridinių asmenų) teisės aktuose nustatytų pareigų vykdymo patikrinimus (kontroliavo atliekų rūšiavimo ir šalinimo reikalavimų laikymąsi).

2022 m. į Rinkliavų padalinį atliekų turėtojai dažniausiai kreipėsi dėl apmokestintų objektų, aiškinosi apmokestinimo pagrindą arba tikslino objekto neegzistavimo faktą. Taip pat buvo teikiamos individualios konsultacijos dėl: deklaruotų, tačiau faktiškai deklaruotoje vietoje negyvenančių gyventojų; gyvenamosios vietos keitimo; ilgalaikio išvykimo iš Lietuvos deklaravimo; deklaravimo apie nesinaudojimą nekilnojamo turto objektu; mokėjimo, kai gyventojas, kuriam yra skaičiuojama rinkliavos kintamoji dalis, atlieka privalomąją karo tarnybą, yra slaugomas stacionariose globos, auklėjimo ar slaugos įstaigose, atlieka laisvės atėmimo bausmę, studijuoja ar mokosi kitame mieste, yra išvykęs dirbti į kitą miestą ar užsienį; pastatų įtraukimo į netinkamų naudoti objektų kategoriją dėl fiziškai sunaikintų ar netinkamų naudoti/gyventi objektų; informacijos pateikimo apie parduotą/nupirktą objektą, rinkliavos perskaičiavimo; naujų konteinerių užsakymo, konteinerių pakeitimo; informavimo apie konteinerių neištuštinimą pagal grafiką.

Rinkliavų padalinys nuolat rengia atsakymus į el. paštu ar paprastuoju paštu gaunamus prašymus, paklausimus, rengia pažymas gyventojams apie Vietinės rinkliavos mokėjimus ir turimus įsiskolinimus.

Per 2022 m. buvo parengti ir publikuoti straipsniai apie atsakingą atliekų tvarkymą namų ūkiuose, ekologišką kapinėse susidarančių atliekų tvarkymą. Straipsniai, atliekų surinkimo grafikai, įvairūs informaciniai pranešimai apie komunalinių atliekų surinkimo paslaugų vykdymą Rokiškio rajono savivaldybėje publikuoti administratoriaus interneto puslapiuose, vietinėje spaudoje bei socialiniuose tinkluose.